Ľuboš Bartečko

Ľuboš Bartečko (* 14. júl 1976, Kežmarok) je bývalý slovenský hokejový útočník. 

 Klubový hokej 
K hokeju ho priviedol jeho otec, tréner Tomáš Bartečko. V slovenskej extralige debutoval v jej úvodnej sezóne 1993/94 ako sedemnásťročný v mužstve Popradu, za dva roky však odohral iba päť stretnutí. Pred ročníkom 1995/96 odišiel do Severnej Ameriky, tri sezóny pôsobil v nižších súťažiach. V ročníku 1998/99 dostal prvú príležitosť v NHL. V klube St. Louis Blues si postupne vybojoval stále miesto v zostave, po čase sa stal súčasťou produktívneho útoku s Michalom Handzušom a Pavlom Demitrom, ktorý bol prezývaný Slovak Line. Demitra chce skončiť s hokejom! Tak raz, dvakrát za sezónu..., Korzár, 21.10.2002 Pred začiatkom ročníka 2001/02 ho angažovala Atlanta Thrashers, kde odohral dve sezóny, na úspechy v predošlom mužstve však nenadviazal. 

Po ukončení pôsobenia v Atlante sa rozhodol pre návrat do Európy a podpísal zmluvu s českým extraligovým mužstvom HC Sparta Praha. V ďalšom ročníku 2004/05 hrával za CHK Dinamo Moskva v ruskej hokejovej superlige, jeho klub porazil vo finále Ladu Togliatti. Bartečko sa stal druhým Slovákom (po Martinovi Štrbákovi) so ziskom ruského titulu.

Od sezóny 2005/06 bol hráčom klubu švédskej Elitserien Luleå HF. Využíval tamojší zákon, ktorý umožňuje hráčovi presunutie do nižšej daňovej skupiny, ak hrá menej ako 6 mesiacov v roku. Úvodné zápasy prvých dvoch sezón v tomto klube preto odohral v Poprade, na začiatku ďalších dvoch posilnil MHK Kežmarok.Ľuboš Bartečko:"Na Žiga sa, samozrejme, teším" , www.hokej.sk, 20.9.2007 V druhom roku svôjho pôsobenia zaznamenal v základnej časti Elitserien 22 gólov a 27 asistencií, po dvoch zápasoch play-off si však bolestivo poranil slabiny a sezóna sa pre neho skončila.Pre Ľ. Višňovského a Bartečka sa sezóna predčasne skončila, www.24hod.sk, 24.3.2008 V ďalšom ročníku 2007/08 patrila Luleå k najslabším mužstvám, napokon vybojovala záchranu v najvyššej súťaži. V sezóne 2008/09 Bartečko dosiahol v základnej časti 12 gólov a 21 asistencií.

Pred ďalším ročníkom uzavrel kontrakt so švajčiarskym tímom SC Bern, v januári 2010 ho však vedenie vymenilo do Färjestadu (Elitserien) za kanadského hokejistu Lee Gorena. 

V sezóne 2010/11 hral za ďalší švédsky klub MoDo Hockey, v nasledujúcej pôsobil v novom klube KHL Lev Poprad, pričom bol jeho najproduktívnejším hráčom, keď zaznamenal 16 gólov a 14 asistencií. Bol jedným z hráčov, ktorí pokračovali v mužstve po jeho presťahovaní do Prahy. Lev Praha postúpil do play-off, v prvom kole ho vyradilo mužstvo CSKA Moskva. Bartečko bol v priebehu ročníka často zranený, mal tri dlhšie prestávky. Klub s ním nepredĺžil spoluprácu, rovnako ako s Tomášom Surovým a Marcelom Hossom.

 Tituly 
 Dinamo Moskva – 2004/05

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/-1993/94  HK Poprad  SE 201101994/95  HK Poprad  SE 310101995/96  Chicoutimi Sagueneens  QMJHL7032417350+221781523101996/97  Drummondville Voltigeurs  QMJHL5840519149+21818941997/98  Worcester IceCats AHL3410122224-8104262+21998/99  HK Poprad  SE 11010 St. Louis Blues  NHL32511166+450002-3 Worcester IceCats   AHL 4914243822+21999/00  St. Louis Blues NHL6716233951+2571120-1 Worcester IceCats  AHL124711402000/01  St. Louis Blues  NHL50581312-12001/02  Atlanta Thrashers  NHL7113142730-152002/03  Atlanta Thrashers  NHL3779168+32003/04  HC Sparta Praha ČE251282045+151324626-32004/05 Dinamo Moskva RHS406101628+770112+12005/06  HK Poprad  SE 741536+4Luleå HF Elitserien5014264032+1263363502006/07  HK Poprad  SE 1434710+3 Luleå HF  Elitserien4422274946+92000002007/08   HK Kežmarok  SE 75490+2 Luleå HF   Elitserien 4816213779-42008/09  HK Kežmarok  SE 13551029-9  Luleå HF  Elitserien4412212322-1500016-42009/10 SC BernNLA288112932Färjestads BK Elitserien1175122+271342-22010/11  HK Poprad  SE 13671324+12 Modo HockeyElitserien25710178+3101584+42011/12 HC Lev PopradKHL5314163030+12012/13 HC Lev PrahaKHL3265118-12013/14 HC Piráti ChomutovČE458101832-212014/15 HK PopradSE3812213353+51013416-12015/16 HK PopradSE46818264-3

 Reprezentácia 
Ľuboš Bartečko reprezentoval Slovensko na majstrovstvách sveta v rokoch 2000, 2002, 2004, 2005, 2009, 2010, ako aj na zimných olympiádach 2002, 2006 a 2010. Pozvanie trénera Šuplera na MS 2008 odmietol, ako dôvod uviedol fyzické i psychické vyčerpanie po náročnej sezóne. Spolu odohral 107 reprezentačných zápasov a dal v nich 22 gólov. Nosí dres číslo 23.

 MS 2000 
Jeho prvým šampionátom boli MS 2000 v Petrohrade. Nastupoval v prvom útoku s najlepším strelcom podujatia Miroslavom Šatanom a Michalom Handzušom. Slovensko vybojovalo prvú medailu v histórii, keď vo finále podľahlo Česku 3:5. Bartečko zaznamenal 2 góly a 3 asistencie.

 MS 2002 
Pri svojej druhej účasti na majstrovstvách sveta (Göteborg) dopomohol k najväčšiemu úspechu slovenského hokeja, jeho mužstvo sa stalo majstrom sveta po finálovom víťazstve nad Ruskom 4:3. Na šampionáte strelil 2 góly a pridal rovnaký počet asistencií.

 MS 2005 
Na svetovom šampionáte vo Viedni a Innsbrucku obsadila slovenská reprezentácia piate miesto. Po kvalitných výkonoch v základnej skupine (Bielorusko 2:1, Rusko 3:3 a Rakúsko 8:1), postúpila do ďalších bojov z prvého miesta. V osemfinálovej skupine prehrala s Českom (1:5), ďalšie dva zápasy vyhrala (Švajčiarsko 3:1, Kazachstan 3:1). V skupine skončilo na treťom mieste za Ruskom a Českom a vo štvrťfinále sa stretlo s Kanadou. V dramatickom zápase prehralo 4:5. 

Bartečko začínal v treťom útoku s Miroslavom Šatanom a Michalom Handzušom. Po zápase s Českom ho tréner Hossa presunul do štvrtého k Petrovi Pucherovi a Jurajovi Štefankovi. V posledných dvoch zápasoch (po zranení Vladimíra Országha) hral v treťom útoku spolu s Richardom Zedníkom a Michalom Handzušom. Získal jeden bod za prihrávku Michalovi Handzušovi na druhý gól vo štvrťfinálovom zápase s Kanadou.

 ZOH 2006 
Slovensko obsadilo na zimnej olympiáde piate miesto. Základnú skupinu vyhralo bez straty bodu, bolo vyradené vo štvrťfinále Českom. Odohral všetkých 6 zápasov Slovenska, nebodoval.

 MS 2009 
Tréner Ján Filc ho nominoval na MS 2009 vo Švajčiarsku. Bol zvolený za kapitána slovenského mužstva. V prvom zápase proti Maďarsku (4:3) strelil dva góly, vrátane víťazného 13 sekúnd pred koncom, tento gól označil za najdôležitejší vo svojej kariére.

 ZOH 2010 
Nastupoval v útočnej formácii s Richardom Zedníkom a Michalom Handzušom.
V dôležitom zápase s Nórskom, ktorý bol súbojom o štvrťfinále, utrpel v prvej tretine vážne zranenie hlavy po zákroku Tollefsena, keď mu spadla prilba a narazil hlavou o ľad. Stratil vedomie a silno krvácal, bol hospitalizovaný v miestnej nemocnici s diagnózou otras mozgu a turnaj sa pre neho skončil. Tollefsen bol vylúčený na 5 minút a do konca zápasu (neskôr dostal trest na ďalšie tri zápasy), Slovensko strelilo počas presilovky dva góly, zápas vyhralo 4:3 a postúpilo do štvrťfinále.

Slovenská reprezentácia dosiahla na olympiáde historicky najlepšie umiestnenie – 4. miesto. 

 Štatistika na významných podujatiach 
 Podujatie  Z  G  A  B TM+/-StrelyMiestoMS 2000723514+1122.ZOH 200240110-313.MS 200292242+2131.MS 200492246+5174.MS 200570114+285.ZOH 200660006-145.MS 200963036+12110.ZOH 201040110+14.MS 201141128-110.

 Rodina 
Ľuboš Bartečko je ženatý, s manželkou Natashou majú dve deti, syna Dominika a dcéru Avu Mariu, ktorá sa narodila v Atlante v júni 2006. 

 Referencie 

 Externé odkazy 


Kategória:Slovenskí hokejisti
Kategória:Slovenskí olympionici
Kategória:Slovenskí hokejoví tréneri
Kategória:Hokejisti na Zimných olympijských hrách 2006
Kategória:Hokejisti na Zimných olympijských hrách 2010
Kategória:Hráči Worcester IceCats
Kategória:Hráči St. Louis Blues
Kategória:Hráči Atlanta Thrashers
Kategória:Hráči Luleå HF
Kategória:Hokejisti Dinama Moskva
Kategória:Hráči SC Bern
Kategória:Hráči HK Poprad
Kategória:Hráči MHK Kežmarok
Kategória:Hráči HC LEV Poprad
Kategória:Hráči HC Lev Praha
Kategória:Hráči Pirátov Chomutov
Kategória:Hráči HC Sparta Praha
Kategória:Hráči Färjestad BK
Kategória:Hráči Modo Hockey
Kategória:Účastníci MS v hokeji 2000
Kategória:Účastníci MS v hokeji 2002
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2009
Kategória:Účastníci MS v hokeji 2011
Kategória:Majstri sveta v ľadovom hokeji
Kategória:Osobnosti z Kežmarku

Kategória:Hokejisti na Zimných olympijských hrách 2002